ტომასო ბალდანცი

ტომაზო ბალდანცი (დ. 23 მარტი, 2003) — იტალიელი პროფესიონალი ფეხბურთელი, რომელიც თამაშობს შემტევი ნახევარმცველის პოზიციაზე სერია -ს კლუბ „ჯენოაში“, იჯარით „რომადან“.

საკლუბო კარიერა
ბალდანცი დაიბადა პოჯიბონსიში და გაიზარდა კასტელფიორენტინოში. ფეხბურთის თამაში ექვსი წლის ასაკში დაიწყო ადგილობრივ საფეხბურთო კლუბში, ხოლო ორი წლის შემდეგ შეუერთდა „ემპოლის“ ახალგაზრდულ სისტემას, სადაც გაიარა ასაკობრივი გუნდები და 2019 წელს 16-წლამდელთა ეროვნულ ჩემპიონატში გაიმარჯვა.
2020 წლის 28 ოქტომბერს ნახევარმცველმა „ემპოლის“ შემადგენლობაში პროფესიონალური დებიუტი შედგა, როდესაც შეცვლაზე შევიდა იტალიის თასის მატჩში „ბენევენტოს“ წინააღმდეგ, რომელიც 4–2 დასრულდა; ამ შეხვედრაში მან საგოლე გადაცემა გაუკეთა ლეონარდო მანკუზოს საბოლოო გოლზე. იმავე სეზონში მან დაეხმარა „ემპოლის“ 19-წლამდელთა გუნდს „ “-ს მოგებაში და ასევე დასახელდა ლიგის საუკეთესო მოთამაშედ .
მომდევნო სეზონში, -ში თამაშის შემდეგ, ბალდანცი ოფიციალურად დაწინაურდა პირველ გუნდში თანაგუნდელებთან — ჯაკოპო ფაძინისა და დუჩო დელი ინოჩენტისთან ერთად. სერია -ში დებიუტი 2022 წლის 22 მაისს შედგა, როდესაც 74-ე წუთზე შეცვლაზე შევიდა პატრიკ კუტრონეს ნაცვლად „ატალანტასთან“ გასვლით მატჩში, რომელიც „ემპოლიმ“ 1–0 მოიგო.
იმავე წლის 28 აგვისტოს ბალდანციმ პირველად დაიწყო მატჩი ძირითად შემადგენლობაში „ლეჩეს“ წინააღმდეგ, რომელიც 1–1 დასრულდა. სამი დღის შემდეგ, 31 აგვისტოს, მან გაიტანა თავისი პირველი პროფესიონალური გოლი „ჰელას ვერონას“ წინააღმდეგ 1–1 ფრე დასრულებულ შეხვედრაში. 2023 წლის 23 იანვარს ბალდანძიმ გაიტანა ერთადერთი გოლი „ინტერის“ წინააღმდეგ 1–0 გამარჯვებულ მატჩში. 2024 წლის 1 თებერვალს ბალდანციმ გააფორმა კონტრაქტი „რომასთან“. 2026 წლის 23 იანვარს ბალდანცი იჯარით გადავიდა „ჯენოაში“ გამოსყიდვის უფლებით.

საერთაშორისო კარიერა
ბალდანცი სხვადასხვა ასაკობრივ დონეზე წარმოადგენდა იტალიის ნაკრებს.
2022 წლის ივნისში იგი შეიყვანეს იმ შემადგენლობაში, რომელმაც მონაწილეობა მიიღო სლოვაკეთში გამართულ ევროპის 19-წლამდელთა ჩემპიონატში, სადაც იტალიის ნაკრები ნახევარფინალამდე გავიდა და საბოლოო გამარჯვებულ ინგლისთან დამარცხდა.
2022 წლის მაისსა და დეკემბერში ბალდანცი მონაწილეობდა იტალიის ეროვნული ნაკრების მთავარი მწვრთნელის, რობერტო მანჩინის მიერ ორგანიზებულ საწვრთნელ შეკრებებში, რომლებიც მიზნად ისახავდა ქვეყნის ყველაზე პერსპექტიული ფეხბურთელების გამოვლენას. 2023 წლის 24 მარტს მან დებიუტი შეასრულა იტალიის 21-წლამდელთა ნაკრებში, ამხანაგურ მატჩში, რომელიც სერბეთის წინააღმდეგ 2–0 გამარჯვებით დასრულდა.

2023 წლის მაისში იგი შეიყვანეს იტალიის ნაკრებში, რომელმაც არგენტინაში გამართულ 20-წლამდელთა მსოფლიო ჩემპიონატში მიიღო მონაწილეობა, სადაც იტალიამ ფინალში ურუგვაისთან წაგების შემდეგ მეორე ადგილი დაიკავა.

თამაშის სტილი
ბალდანცი არის შემტევი ნახევარმცველი, რომელიც ძირითადად „ათიანის“ პოზიციაზე თამაშობს, თუმცა ასევე შეუძლია შეტევით სამეულში მარცხენა ვინგერის როლიც შეასრულოს. მისი დაბალი სიმძიმის ცენტრის გამო გამოირჩევა სისწრაფით, ბურთის კონტროლით, ტექნიკითა და კრეატიულობით.
მიუხედავად იმისა, რომ ძირითადად მარცხენა ფეხით თამაშობს, შეუძლია სუსტი — მარჯვენა ფეხის ეფექტურად გამოყენებაც. იგი ხშირად ქმნის საფრთხეს შეტევაში თავისი ხედვის, დრიბლინგის უნარისა და დარტყმის წყალობით (როგორც ახლო, ისე შორეული დისტანციიდან).
თავისი თაობის ერთ-ერთ საუკეთესო იტალიელ ტალანტად მიჩნეული ბალდანცი ხშირად შედარებულია სებასტიან ჯოვინკოსა და პაპუ გომესთან, თუმცა თავად აცხადებს, რომ მისი მთავარი ინსპირაცია პაულო დიბალაა.